احیاء العلوم

احیاء علوم الدین مشہور بہ احیاء العلوم امام غزالیؒ دی شہرہ آفاق کتاب ہے. ایں دی تعریف وچ علما اسلام نے آکھا ہے کہ اگر دنیا توں تمام علوم مٹ ونجن تاں صرف ایہ کتاب ہی کافی ہے۔ درحقیقت ایہ سب توں پہلے امام غزالیؒ نے کیمیائے سعادت لکھی ہئی ول بعد وچ ہیں کوں پھیلا کے احیاء العلوم دا ناں ݙتا گیا۔ 

 امام محمد غزالیؒ دی شہرہ آفاق تصنیف احیاء العلوم ظاہری و باطنی علوم تے مشتمل تے اصلاحِ نفس کرݨ والی ہک مایہ ناز کتاب ہے جیں دی تعریف وچ بڑے بڑے ائمہ رطبُ اللسان ہن جیسا کہ، سیِّدنا امام سبکیؒ ارشاد فرمیندے ہن :
 احیاء العلوم انہاں کتب وچوں ہے جنہاں دی حفاظت تے اشاعت مسلماناں تے لازم ہے تاکہ زیادہ توں زیادہ مخلوق ہدایت یافتہ ہووے، جیہڑا وی ایں کتاب وچ غور کریندا ہے خوابِ غفلت توں بیدار تھی ویندا ہے۔ 
 آپ نے مزید فرمایا:
  اگر لوگاں دے کول احیاء العلوم دے علاوہ اہل علم دی کوئی کتاب نہ رہوے تاں ایہا اُنہاں کیتے کافی ہے۔ مَیں فقہا دی تصنیفات وچ نظر و فکر تے نقل و اثر دے اعتبار نال اِیں کتاب دی مثل کوئی کتاب نی پاندا۔  اتحاف السادۃ المتَّقین، باب الاحوال المتعلقۃ
 ایں کتاب دی عربی وچ چار جلداں ہن المدینۃ العلمیہ نے ایں دا اردو ترجمہ پنج جلداں وچ کیتا ہے۔

حوالے